ΓΡΑΠΤΗ ΕΡΩΤΗΣΗ E-1328/02

υποβολή: Werner Langen (PPE-DE) προς την Επιτροπή

(8 Μαΐου 2002)

Θέμα: Υπολογισμός ΜΖΚ (Μονάδα Ζωϊκού Κεφαλαίου) στην περίπτωση των αγελάδων Jersey

Ένας γαλακτοπαραγωγός με κοπάδι από καθαρόαιμες Jersey αγελάδες, που διατηρεί εκμετάλλευση στο Hunsrck (περιοχή της Γερμανίας) διαμαρτυρήθηκε ότι κάθε μια απο τις αγελάδες Jerseyπολογίζεται με μια Μονάδα Ζωϊκού Κεφαλαίου αν και το βάρος τους δενπερβαίνει τα 400 χγρ. Αναφέρει πως η κατανάλωση ζωοτροφών είναι αρκετά μικρότερη συγκριτικά με άλλα βοοειδή.

Στονπολογισμό Μονάδων Ζωϊκού Κεφαλαίου στα πλαίσια εκτροφής αλόγων για ιδιωτικούς σκοπούς, λαμβάνονται ήδη από καιρόπόψη τα διαφορετικά βάρη των ζώων.

1. Είναι η Επιτροπή ενήμερη για το συγκεκριμένο πρόβλημα·

2. Διαβλέπει η Επιτροπή κάποια δυνατότητα εύρεσης λύσης για μια δίκαιη μετατροπή·

3. Υπάρχουν και σε άλλους τομείς, όπως στα πουλερικά, συντελεστές μετατροπής που πρέπει να επανεξεταστούν·

Απάντηση του κ. Fischler εξ ονόματος της Επιτροπής

(14 Ιουνίου 2002)

1. Η Επιτροπή δεν γνωρίζει την ειδική κατάσταση στην οποία αναφέρεται το Αξιότιμο Μέλος του Κοινοβουλίου. Κατανοεί ωστόσο ότι η κατάσταση αυτή συνδέεται με την εφαρμογή της εννοίας της Μονάδας Μεγάλου Ζώου (ΜΜΖ), που συνήθως χρησιμοποιείται στο πλαίσιο ορισμένων Κοινών Οργανώσεων της Αγοράς (ΚΟΑ) καθώς και στο πλαίσιο στήριξης της αγροτικής ανάπτυξης.

Η έννοια της ΜΜΖ χρησιμοποιείται στο πλαίσιο της ΚΟΑ στον τομέα του βοείου κρέατος που θεσπίστηκε από τον κανονισμό (ΕΚ) αριθ. 1254/1999 του Συμβουλίου, της 17ης Μαΐου 1999(1), για να εφαρμοστούν οι κανόνες που αφορούν τις άμεσες ενισχύσεις.

Πράγματι σε κατάσταση που χαρακτηρίζεται από τάση για εκτατικοποίηση της παραγωγής βοείου κρέατος, η χρησιμοποίηση της εννοίας της ΜΜΖ αποσκοπεί στο να περιοριστούν οι πριμοδοτήσεις που συνδέονται με την εκτροφή λαμβάνονταςπόψη τη σανοδοτική δυναμικότητα κάθε εκμετάλλευσης σε σχέση με τον αριθμό και τα είδη των ζώων τα οποία εκτρέφονται σάυτήν.

Ο κανονισμός (ΕΚ) αριθ. 1254/1999 προβλέπει τη χορήγηση πριμοδοτήσεων στους παραγωγούς, ειδικότερα μια ειδική πριμοδότηση για τα αρσενικά βοοειδή, μια πριμοδότηση για τη διατήρηση των θηλαζουσών αγελάδων καθώς και ενίσχυση εκτατικοποίησης. Η χορήγηση των πριμοδοτήσεων αυτών εξαρτάται από την τήρηση όρου που αφορά το ζωικό κεφάλαιο των εκμεταλλεύσεων που ονομάζεται δείκτης πυκνότητας, εκφραζόμενος σε αριθμό ΜΜΖ σε σχέση με τη σανοδοτική έκταση που διαθέτει η εκμετάλλευση για τη διατροφή των ζώων τα οποία εκτρέφονται σάυτήν.

Η εφαρμογή του δείκτη πυκνότητας (1,9 ΜΜΖ το 2002, 1,8 ΜΜΖ το 2003) περιορίζει τον αριθμό των ζώων που μπορούν να απολαύσουν της ειδικής πριμοδότησης και της πριμοδότησης στη θηλάζουσα αγελάδα. Εξάλλου η τήρηση του δείκτη πυκνότητας (1,4 ΜΜΖ) αποτελεί προϋπόθεση για τη χορήγηση της ενίσχυσης εκτατικοποίησης στον παραγωγό που δικαιούται μιας ή και των δύο προαναφερθεισών πριμοδοτήσεων.

Για τον καθορισμό του δείκτη πυκνότητας που χρησιμοποιείται για τη χορήγηση της ειδικής πριμοδότησης ή της πριμοδότησης στη θηλάζουσα αγελάδα, λαμβάνονταιπόψη τα αρσενικά βοοειδή, οι θηλάζουσες αγελάδες και οι δαμαλίδες, τα αιγοπρόβατα για τα οποία έχουνποβληθεί αιτήσεις πριμοδότησης καθώς και, ενδεχομένως, οι αγελάδες γαλακτοπαραγωγής που είναι απαραίτητες για να παραχθεί η ποσότητα αναφοράς του γάλακτος η οποία έχει χορηγηθεί στον παραγωγό.

Για τον καθορισμό του δείκτη πυκνότητας για τη χορήγηση της ενίσχυσης εκτατικοποίησης, λαμβάνεταιπόψη ο αριθμός των αρσενικών βοοειδών, των αγελάδων και των δαμαλίδων πουπάρχουν στην εκμετάλλευση κατά το εξεταζόμενο ημερολογιακό έτος, καθώς και τα αιγοπρόβατα για τα οποία έχουνποβληθεί αιτήσεις πριμοδότησης για το ίδιο ημερολογιακό έτος.

Η μετατροπή του αριθμού των ζώων που λαμβάνονται με τον τρόπο αυτό σε ΜΜΖ γίνεται με τη βοήθεια πίνακα μετατροπής που έχει καθοριστεί από τον κανονισμό, δυνάμει του οποίου οι αγελάδες γαλακτοπαραγωγής πολλαπλασιάζονται με την τιμή 1,0 ΜΜΖ ανεξαρτήτως φυλής, ηλικίας ή βάρους του ζώου.

Ο κανονισμός (ΕΚ) αριθ. 1254/1999 προβλέπει ότι ορισμένες συμπληρωματικές ενισχύσεις που χορηγούνται από τα κράτη μέλη ανά κεφαλή ζώουπόκεινται σε ειδικές απαιτήσεις που έχουν καθοριστεί από το κράτος μέλος όσον αφορά το δείκτη πυκνότητας.

Θα πρέπει να σημειωθεί ότι τα ιπποειδή, που δεν καλύπτονται από καμία ΚΟΑ, δεν λαμβάνονταιπόψη στο πλαίσιο αυτό.

Στο πλαίσιο στήριξης της αγροτικής ανάπτυξης από το Ευρωπαϊκό Γεωργικό Ταμείο Προσανατολισμού και Εγγυήσεων (ΕΓΤΠΕ) που προβλέπεται από τον κανονισμό (ΕΚ) αριθ. 1257/1999 του Συμβουλίου, η έννοια της ΜΜΖ χρησιμοποιείται για την εφαρμογή των μέτρων στήριξης στις μειονεκτικές ζώνες και στις ζώνες πουπόκεινται σε περιβαλλοντικούς περιορισμούς καθώς και στον γεωργοπεριβαλλοντικό τομέα, για την εφαρμογή μέτρων που αποσκοπούν στη στήριξη των γεωργών οι οποίοι αναλαμβάνουν αγροπεριβαλλοντικές δεσμεύσεις για ελάχιστη διάρκεια πέντε ετών.

Σάυτή την καθορισμένη περίπτωση ο δείκτης πυκνότητας καθορίζεται λαμβάνονταςπόψη το σύνολο των ζώων που βόσκουν στην εκμετάλλευση. Η μετατροπή των ζώων σε ΜΜΖ πραγματοποιείται βάσει πίνακα μετατροπής του οποίου οι ιδιαιτερότητες αντιστοιχούν σε αυτές που καθορίστηκαν από τον πίνακα μετατροπής που εφαρμόζεται στον τομέα του βοείου κρέατος (αγελάδα: 1,0 ΜΜΖ) και περιλαμβάνουν επιπλέον τα ιπποειδή (ιπποειδή ηλικίας μεγαλύτερης των έξι μηνών, ανεξαρτήτως βάρους: 1,0 ΜΜΖ).

Η έννοια της ΜΜΖ θα μπορούσε να χρησιμοποιηθεί μελλοντικά και στο πλαίσιο της ΚΟΑ στον τομέα του αιγοπροβείου κρέατος, στον οποίο ο κανονισμός (ΕΚ) αριθ. 2529/2001 του Συμβουλίου, της 19ης Δεκεμβρίου 2001, περί κοινής οργανώσεως της αγοράς στον τομέα του αιγοπροβείου κρέατος(2), προβλέπει τη δυνατότητα για τα κράτη μέλη να χορηγούν συμπληρωματικά ποσά στην πριμοδότηση στην προβατίνα ή την αίγα, που ενδεχομένως θαπαχθούν σε απαιτήσεις όσον αφορά το δείκτη πυκνότητας, που θα καθοριστούν από το κράτος μέλος συναρτήσει των τοπικών συνθηκών.

2. Επί του παρόντος, η Επιτροπή δεν προτίθεται να εφαρμόσει ένα τρόποπολογισμού διαφορετικό από αυτόν που ισχύει σε κάθε ένα από τα πλαίσια που αναφέρθηκαν στο σημείο 1.

3. Η έννοια της ΜΜΖ δενπάρχει σε καμία άλλη κοινή οργάνωση αγοράς η οποία έχει καθοριστεί στον τομέα των κρεάτων.

(1) ΕΕ L 160 της 26.6.1999.

(2) ΕΕ L 341 της 22.12.2001.